**ELŐTERJESZTÉS**

**A KÉPVISELŐ-TESTÜLET**

**2021. augusztus 30.-i rendkivüli ülésére**

**Előterjesztés**

**Szociális célú tűzifa vásárlására szóló pályázat benyújtásáról**

A napirendet tárgyaló ülés dátuma: 2021.08.30.

A napirendet tárgyaló ülés: Szociális Bizottság, Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

Költségvetési forrás

**4. Tényállás bemutatása:**

A Belügyminiszter pályázatot hirdet a Magyarország 2021. évi központi költségvetéséről szóló 2020. évi XC. törvény 3. melléklet I. 2.2.1. pont szerinti települési önkormányzatok szociális célú tüzelőanyag vásárlásához kapcsolódó támogatására.

A pályázati kiírás az előterjesztés mellékletét képezi.

Fenti jogcímen kapott támogatással a Belügyminisztérium Telki község Önkormányzatának, a településen szociálisan rászorulók részére biztosítandó téli fűtéshez szükséges tűzifa megvásárlásához kíván segítséget nyújtani.

E támogatás elnyerésének alapja, hogy előzetesen igénybejelentéssel éljünk a Belügyminisztérium felé.

A pályázati kiírás értelmében Telki település kemény lombos fafajtára adhat be igényét, melynek mértéke: **15.000 Ft/erdei m3+Áfa**. A Rendelet 3. § (5) bekezdése alapján az igényelhető mennyiség a figyelembe vehető mutatók alapján **max 110 erdei m3-t** **lenne**.

A támogatás felhasználásának **feltétele,** hogy a települési önkormányzat **1.000 Ft/erdei m3+Áfa** mértékű **önrészt vállaljon fel**.

**Az eddigi igényel figyelembevételévek 50 erdei m**3 **mennyiségű tűzífára kívánunk pályázatot benyújtani**.

*Az igényelhető támogatási összeg:*

*110 erdei m3 X 15.000 Ft+Áfa, azaz 1.650.000 Ft+Áfa az elnyerhető támogatás,*

**Benyújtandó támogatási igény :**

**50 erdei m3 X 15.000 Ft+Áfa, azaz 750.000- Ft+Áfa = 952.500.- Ft bruttó értéken az elnyerhető támogatás,**

**ezen felül a vállalandó önrész:**

**50 erdei m3 X 1.000 Ft+ Áfa, azaz = 63.500.- Ft bruttó értékben az önrész összege.**

**A pályázat benyújtási határideje 2021. augusztus 31.**

A támogatási igénynek tartalmaznia kell a támogatási adatlapot, valamint az Önkormányzat saját forrás biztosítására vonatkozó határozatát.

Tűzifa vásárlása esetén a támogatást az önkormányzat átlagosan 100 cm hosszú 5-35 cm átmérőjű tűzifának a megvásárlására fordíthatja. A támogatást a települési önkormányzat a fővárosi és megyei kormányhivatal erdészeti igazgatóságai által nyilvántartott erdőgazdálkodóktól történő tűzifa megvásárlásával teljesítheti.

A megvásárolandó tűzifa szállításának költségei az Önkormányzatot terhelik az nem terhelhető át a lakosságra.

Telki, 2021. augusztus 24.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2021 ( VIII. .) Önkormányzati határozata**

**Szociális célú tűzifa vásárlására**

**szóló pályázat benyújtásáról**

1. Telki község Önkormányzat úgy határoz, hogy a szociálisan rászorult lakosok szociális célú tűzifavásárlásának támogatásához Magyarország 2021.évi központi költségvetéséről szóló 2020.évi XC. törvény 3.melléklet I.2.2.1 pontja és a pályázati kiírás alapján pályázatot nyújt be kemény lombos tűzifa igénylésére 15.000.- Ft+Áfa/erdei m3 tűzifa támogatási összeg igénylésére a Magyar Államkincstér felé.

2. A pályázat keretében 50 erdei m3 tűzifára vonatkozó pályázatot terjeszt elő igényt.

3. A Képviselő-testülete a települési önkormányzatok szociális célú tűzifa vásárláshoz kapcsolódó kiegészítő támogatásáról szóló pályázati kiírás alapján benyújtandó pályázathoz szükséges önerő összegét összesen 63.500.-.Ft saját forrást az Önkormányzat 2021. évi költségvetésének szociális kerete terhére biztosítja.

4. A tűzifa szállításából származó költségek az önkormányzatot terhelik.

5. A Képviselő-testület vállalja, hogy a szociális célú tűzifa támogatásban részesülő szociálisan rászorulóktól ellenszolgáltatást nem kér.

6.A Képviselő testület felhatalmazza a polgármestert a pályázati adatlap aláírására és a pályázat benyújtására.

Határidő: 2021. augusztus 31.

Felelős: polgármester